NÁVRH  NA  VYSPORIADANIE  POHĽADÁVKY  SLOVENSKEJ REPUBLIKY  PO SPLATNOSTI VOČI  ALŽÍRSKEJ  DEMOKRATICKEJ A ĽUDOVEJ  REPUBLIKE

1. Úvod

V súlade so závermi 72. zasadania Poradného orgánu ministra financií SR pre riešenie finančných otázok vyplývajúcich z  medzivládnych úverových, clearingových, barterových a  iných dohôd disponibilná suma určená k vysporiadaniu pohľadávky Slovenskej republiky po splatnosti voči Alžírskej demokratickej a ľudovej republike po aktualizovaní účtovných údajov v ČSOB, a.s. Praha a Banque d´Algérie k  18.8.2003 je vo výške 5.799.042,47 USD.

2. Návrh na výberové konanie

- z hľadiska dosiahnutých výsledkov pri vysporiadaní pohľadávok SR voči ADĽR:
- spoločnosť LENTIMEX, spol. s r.o. splnila Mandátnu zmluvu z 10.11.1997 a jej Dodatky č.1-5 uzatvorenú s MF SR na celkovú hodnotu pohľadávky 6.418.765,20 USD. Inkaso vo výške 3.530.320,86 (55%) bolo do štátneho rozpočtu Slovenskej republiky uhradené v plnom rozsahu. Termín plnenia bol posunutý Dodatkom č.5 na 30.4.1999. Úrok z omeškania vo výške 20.675,70 USD mandatár uhradil v rámci prvej splátky Mandátnej zmluvy MZ z 7.9.2000 a jej Dodatku č.1. v termíne do 30.4.2002. Nominálna  hodnota pohľadávky bola 2.404.460,69 USD s inkasom 55% t. j. 1.322.453,38 USD,
- spoločnosť Lentimex, spol. s r.o. Mandátnu zmluvu z 3.1.2002 vo výške 1.569.319,99 USD nevysporiadala k termínu ukončenia plnenia vyplývajúceho z Mandátnej zmluvy z dôvodu, že neobdržala súhlas k vývozu tovaru z Ministerstva financií Alžírskej demokratickej a ľudovej republiky. Dôvodom neplnenia Mandátnej zmluvy bola uskutočnená privatizácia alžírskych podnikov, s ktorými mala spoločnosť Lentimex, spol. s r.o. uzatvorené kontrakty. Táto skutočnosť bola potvrdená Ministerstvom financií Alžírskej demokratickej a ľudovej republiky pri expertných rokovaniach uskutočnených v dňoch 28.-30. apríla 2002 v Alžíri za účasti zástupcov Ministerstva financií Slovenskej republiky, Národnej banky Slovenska a Československej obchodnej banky, a.s. Praha. V súlade s mandátnou zmluvou a jej Dodatkom č.1 bolo plnenie vyplývajúce z mandátnej zmluvy a jej Dodatku ukončené k 30.4.2002,
- v súlade s uznesením vlády SR č. 823 zo dňa 17.7.2002 MF SR dňa 25.7.2002 uzatvorilo so spoločnosťou Lentimex, spol. s r.o. Mandátnu zmluvu na vysporiadanie pohľadávky SR voči ADĽR po splatnosti vo výške 2.872.121,15 USD (ďalej len „Mandátne zmluva...“). S ohľadom na problémy pri vývoze tovaru z Alžírska zavinené alžírskou stranou MF SR v zmysle súhlasu predsedu vlády SR z 20.1.2003 k predĺženiu termínu vyplývajúceho z „Mandátnej zmluvy...“ podpísalo Dodatok č.1 k zmluve dňa 24.1.2003 s termínom plnenia do 25.4.2003. Spoločnosť Lentimex, spol. s r.o. platobné podmienky vyplývajúce zo zmluvy voči MF SR predčasne splnila poukázaním avansovej platby v prospech MF SR na nostro účet NBS číslo 36017699 vedený v Citibank New York vo výške 875.781,32 USD. 

Súbežne so spoločnosťou Lentimex, spol. s r.o. zabezpečuje vývoz tovaru z ADĽR z tovarového účtu Compte Spécial de Remboursement v Banque d´Algérie aj spoločnosť Trade Servis, a.s. Bratislava. Táto spoločnosť realizuje čerpanie finančných prostriedkov z Banque d´Algérie v rámci limitu na ktorý má spoločnosť  Trade Servis, a.s. Bratislava nárok v zmysle Úverovej dohody z 16.11.1984 uzavretej medzi býv ČSSR a ADĽR. Jedná sa o podiel spoločnosti Trade Servis, a.s. Bratislava na splátkových plánoch vyplývajúci z výstavby  šiestich mlynov v Alžírsku (r.1985 -1995) po býv. PZO Technopol, Bratislava.

Účtovné stavy pohľadávok  SR voči Alžírsku: civil - poskytnuté vládne úvery - stav k 30.6.2003
––––––––––––––––––––––––––––––––––––––––––––––––––––––––––––––––––––––––––––––
- konvertibilná mena              18.649.455,35 USD - účet  vedený v ČSOB, a.s. Praha zahrňujúci splátky
                                                                                  pred lehotou splatnosti 
                                                                                       
- prevzaté pohľadávky 
  od ČSOB                               5.954.195,27 USD - tovarový účet vedený v Banque d´Algérie
                                                                                                  zahrnujúci splátky po lehote splatnosti
––––––––––––––––––––––––––––––––––––––––––––––––––––––––––––––––––––––––––––––

5.954.195,27 USD - suma vedená na tovarovom účte ku dňu 30.6.2003
-155.152,80 USD - odpočet mandátov vydaných MF SR spoločnosti Trade Servis, a.s. Bratislava 
5.799.042,47 USD - tovarový účet CS 84 po znížení.

Nominálna hodnota neodčerpanej čiastky v Banque d´Algérie v zmysle Mandátnej zmluvy na vysporiadanie pohľadávky SR voči ADĽR po splatnosti uzavretej medzi MF SR a spoločnosťou Lentimex, spol. s r.o. z 25.7.2002 a jej Dodatku č.1 z 24.1.2003 predstavuje sumu vo výške 165.175,87 USD. Odpovedajúce inkaso vo výške 62,5% predstavuje sumu vo výške 103.234,91 USD. Túto finančnú čiastku spoločnosť Lentimex, spol. s r.o. uhradila v prospech MF SR dňa 17.1.2003 v rámci poukázania avansovej platby na nostro účet NBS č.36017699 vedený v Citibank New York. V nadväznosti na vyššie uvedené a v súlade s  dohodou o poskytnutí úveru uzavretou medzi vládou býv. ČSSR a Alžírskou demokratickou a ľudovou republikou zo dňa 16.11.1984 vysporiadanie tejto čiastky vo výške 103.234,91 USD bude možné po realizovaní vývozu tovaru z Alžírska, na základe ktorého Národná banka Slovenska následne prevedie čisté inkaso vo výške 103.234,91 USD do štátneho rozpočtu Slovenskej republiky. Disponibilná suma určená k vysporiadaniu k 18.8.2003 je vo výške 5.799.042,47 USD.   

ČSOB, a.s. Praha dňa18.8.2003 potvrdila disponibilnú výšku salda 5.799.042,47 USD k 18.8.2003, ktorú je možno čerpať v Banque d´Algérie v rámci vysporiadania pohľadávky SR po splatnosti voči ADĽR.

- z  hľadiska dosiahnutých výsledkov pri vysporiadaní pohľadávok obdobného typu inými veriteľskými štátmi: vysporiadanie pohľadávok vývozom tovaru z ADĽR realizujú i ďalšie bývalé socialistické štáty (Ruská federácia, Česká republika, Maďarsko a iné), detailné informácie nemá Odbor 93 MF SR k dispozícii,

- z hľadiska prístupu dlžníckeho štátu k splácaniu platobných záväzkov voči jednotlivým veriteľským štátom: Alžírsko spláca svoje záväzky voči veriteľom, 

- z hľadiska riešenia zadĺženosti dlžníckeho štátu medzinárodnými finančnými inštitúciami (Medzinárodný menový fond, Svetová banka, Medzinárodné rozvojové združenie a iné) a veriteľskými štátmi združenými v Parížskom klube veriteľov:
- prezident A. Bouteflika sa zúčastnil v roku 2000 londýnskeho stretnutia vodcov G 77 (ustanovenie Koordinačnej komisie pre Juh), na summite milénia v New Yorku, na summite OPEC-u v Caracase, na káhirskom arabskom summite a na summite Organizácie islamskej konferencie v Dohe,

- Parížsky klub veriteľov:
od júna 1994, prestala alžírska strana plniť svoje záväzky vyplývajúce z  uvedených dohôd. K tomuto kroku pristúpila Alžírska demokratická a ľudová republika v súlade s dohodou uzavretou s Parížskym klubom, ktorej závery aplikuje i na ostatných veriteľov. Uvedená dohoda určila rozsah odkladu splácania záväzkov  a zároveň určila nový termín ich realizácie. Záväzky Alžírskej demokratickej a ľudovej republiky  vyplývajú z Dohôd o reštrukturalizácii dlhu Alžírskej demokratickej a ľudovej republiky voči štátom združenými v Parížskom klube veriteľov zo dňa 1. júna 1994 a dňa 21. júla 1995,

- z hľadiska charakteru a pôvodu pohľadávok SR: 
po rozdelení Českej a Slovenskej Federatívnej Republiky bolo príslušnými ustanoveniami ústavného zákona číslo 541/1992 Zb. rozhodnuté o delení majetku Českej a Slovenskej Federatívnej republiky medzi Českú republiku a Slovenskú republiku a jeho prechode na Českú republiku a Slovenskú republiku. Dohoda medzi vládami Slovenskej republiky a Českej republiky o prevode vládnych pohľadávok voči zahraničiu do kompetencie Slovenskej republiky a Českej republiky a o zabezpečení vnútorného financovania poskytnutých vládnych úverov zo 7.apríla 1993 konkretizovala postupy oboch nástupníckych subjektov v tomto komplexe činností. Na základe nôt o nasledníctve po rozdelení Českej a Slovenskej Federatívnej republiky, odovzdávaných Alžírsku diplomatickou cestou, bol tento postup prijatý aj alžírskou stranou, 

- základná dokumentácia k vzniku pohľadávok:
- úverová dohoda medzi vládou ČSSR a vládou ADĽR z 16.11.1984,

- z hľadiska súčasnej ekonomickej, politickej situácie dlžníckeho štátu a jeho medzinárodno-politického postavenia:
- základom alžírskej ekonomiky je produkcia ropy a plynu, ktorá zabezpečuje 95% alžírskeho exportu. Príjmy z vývozu oboch komodít sú ročne vo výške cca 10 mld USD čo predstavuje cca 50% príjmovej časti rozpočtu krajiny. Ťažba uhľovodíkov umožnila rozvoj petrochémie. Spracovateľský priemysel je málo rozvinutý s veľkým počtom nekvalifikovaných pracovníkov. Krajina je neobyčajne bohatá na nerastné suroviny: ortuť, fosfáty, železná ruda, olovo, platina a iné. 

Osobné rokovania:
- v rokoch 1996 - 2003 v Bratislave a v rokoch 1997- 2002 v Alžíri
Za mimoriadne významnú udalosť považujeme oficiálnu návštevu pána A. Boutefliku, prezidenta ADĽR uskutočnenú v Slovenskej republike v dňoch 15-17. júna 2003.

- banková dohoda medzi ČSOB, NBS a Banque d´ Algéria
- zatiaľ nebola podpísaná,

- Zmiešané komisie pre hospodársku a obchodnú spoluprácu
 zatiaľ neboli realizované, ich realizácia je v kompetencii MH SR,

3. Obdržané žiadosti na vykonanie finančnej operácie s pohľadávkami po splatnosti

Rozhodujúce kritériá pre výber žiadateľa podľa schválených „Zásad...“ o vykonanie finančnej operácie na základe medzivládnej dohody sú:
a) banková záruka za úhradu inkasa z vysporiadania pohľadávok SR od tuzemskej, alebo zahraničnej právnickej osoby, pričom posúdenie bankovej záruky je výhradne v právomoci MF SR,
b) výška inkasa z vysporiadania pohľadávok SR, pričom inkaso pohľadávok SR predstavuje dosiahnutý príjem z vysporiadania pohľadávok SR,
c) termín úhrady inkasa z vysporiadania pohľadávok SR.

Ministerstvo financií Slovenskej republiky obdržalo od predchádzajúceho realizovaného vysporiadania pohľadávok v roku 2002 a 2003 do termínu vyhotovenia tohto materiálu žiadosť o vykonanie finančnej operácie na vysporiadanie pohľadávok Slovenskej republiky voči Alžírskej demokratickej a ľudovej republike po splatnosti od spoločnosti Lentimex  International, s.r.o. Bratislava.  MF SR obdržalo dňa 16.4.2003 list, v ktorom spoločnosť Lentimex, spol. s r.o. Bratislava informuje, že v rámci reorganizácie činnosti tejto spoločnosti vznikol nový právny subjekt: Lentimex International s.r.o., Krajná 86, 821 04 Bratislava, IČO 35845228, ktorý má záujem pokračovať vo vysporiadaní pohľadávok Slovenskej republiky voči Alžírskej demokratickej a ľudovej republike.

Aktualizovaná žiadosť  spoločnosti Lentimex International, s.r.o. Bratislava o vykonanie  finančnej operácie so zahraničnými pohľadávkami z 9.6.2003

(pôvodnú požiadavku predložila pôvodná spoločnosť Lentimex, spol. s r.o. Bratislava v októbri 2002 realizujúca predchádzajúce vysporiadanie alžírskeho dlhu vedeného na tovarovom účte v Banque d´Algérie)

Žiadosť novej spoločnosti Lentimex International s.r.o. Bratislava zo dňa 9.6.2003 doložená výpisom z Obchodného registra bola zaevidovaná na MF SR dňa 10.6.2003 a obsahovala nasledovné podmienky: 

- nominálna hodnota pohľadávky:  
 cca USD 5.500.000.- , resp. aktuálna čiastka podľa stavu na účte Compte Spécial de Remboursement 1984 k dátumu podpisu Mandátnej zmluvy na zabezpečenie vysporiadania pohľadávky SR voči ADĽR,

 - spôsob vykonania a popis technického riešenia:  
nákup tovaru v ADĽR, na nákup ktorého finančné prostriedky uvoľní Banque d´Algérie na základe súhlasu alžírskej strany a následný predaj tovaru v zahraničí pri zabezpečenej platobnej podmienke vo forme akreditívu, bankovej garancie a pod.,

- ponuka výšky inkasa, výšky nákladov, a výšky odmeny:
ponuka výšky inkasa (58%) t.j. USD 3.190.000,00, výška nákladov 42% (39,7%-náklady t.j. USD 2.183.500,00,   a výška odmeny 2,3% t.j. USD 126.500,00), 

- spôsob a termín úhrady inkasa pohľadávky: 
deblokácia 100% a následný bankový prevod prislúchajúcej čiastky na účet MF SR do 12 mesiacov od udelenia Mandátu na zabezpečenie vysporiadania pohľadávky SR po splatnosti voči ADĽR.
- návrh záruky za úhradu pohľadávky: platba predom USD 103.234,91 plus Neodvolateľná banková záruka na hodnotu deblokovanej čiastky vystavená UniBankou a.s., Bratislava na hodnotu USD 3.086.765,09,

- predpokladaný termín ukončenia finančnej operácie: 
  do 12 mesiacov od udelenia mandátu

- overená kópia výpisu z obchodného registra:  
spoločnosť Lentimex International, s.r.o.. Bratislava  predložila Výpis z Obchodného registra Okresného súdu Bratislava I. zo dňa 19.5.2003,

- vyjadrenie Odboru 93 MF SR k žiadosti:
ponuka spĺňa schválené kritériá v zmysle schválených „Zásad...“. 
Iné spoločnosti nepredložili na Ministerstvo financií Slovenskej republiky žiadosti o vykonanie finančnej operácie so zahraničnými pohľadávkami Slovenskej republiky voči Alžírskej demokratickej a ľudovej republike.
„Poradný orgán ministra financií SR pre riešenie finančných otázok vyplývajúcich z  medzivládnych úverových, clearingových, barterových a  iných dohôd“ na 72.zasadaní dňa 2. júla 2003 v rámci materiálu „Alžírska demokratická a ľudová republika - Návrh na výber spoločnosti poverenej na realizáciu vysporiadania pohľadávok po splatnosti“ prerokoval obdržanú žiadosť spoločnosti Lentimex International, s.r.o. Bratislava a:

- odporučil podpredsedovi vlády a ministrovi financií Slovenskej republiky akceptovať ponuku spoločnosti Lentimex International, s.r.o. Bratislava  podľa podmienok uvedených v bode A.2. návrhu uznesenia ( uvedených na strane 2 a 3 tohto materiálu),

- odporučil podpredsedovi vlády a ministrovi financií Slovenskej republiky a vláde    Slovenskej republiky súhlasiť s neuplatnením článku 5 odsek 5 “Zásad vlády pre postupy          pri správe a vysporiadaní pohľadávok Slovenskej republiky v zahraničí“, schválených        uznesením vlády SR č. 519 dňa 6.7.2000, pri realizácii časti vysporiadania pohľadávok SR po splatnosti voči Alžírskej demokratickej a ľudovej republike  v zmysle vyššie uvedeného bodu 71.2.a) vzhľadom na to, že MF SR obdržalo iba jednu ponuku na vysporiadanie predmetných pohľadávok (ktorá spĺňala všetky náležitosti podľa článku 5 odsek 2 predmetných “Zásad vlády SR...“),
- odporučil vypracovať na MF SR materiál na rokovanie vlády SR “Návrh na vysporiadanie pohľadávok SR po splatnosti voči Alžírskej demokratickej a ľudovej republike“ a následne predložiť listom štátneho tajomníka MF SR p. Podstránskeho členom Poradného orgánu formou per rollam so žiadosťou o jeho posúdenie. Podpredseda vlády a minister financií Slovenskej republiky po obdržaní písomných stanovísk členov „Poradného orgánu...“ k materiálu uvedenému v predchádzajúcom odseku schválil vyššie uvedené prijaté odporučenie „Poradného orgánu...“ dňa 14.7.2003.
Podpredseda vlády a minister financií Slovenskej republiky po obdržaní písomných stanovísk členov „Poradného orgánu...“ k materiálu uvedenému v predchádzajúcom odseku schválil vyššie uvedené prijaté odporučenie „Poradného orgánu...“ dňa 14.7.2003.

- odporučil vypracovať na MF SR materiál “Návrh na vysporiadanie pohľadávok SR po splatnosti voči Alžírskej demokratickej a ľudovej republike“ a následne predložiť listom podpredsedu vlády a ministra financií SR na úrad vlády SR so žiadosťou o jeho prerokovanie na zasadaní vlády Slovenskej republiky. Ministerstvo financií Slovenskej republiky navrhuje realizovať vysporiadanie pohľadávky Slovenskej republiky po splatnosti voči Alžírskej demokratickej a ľudovej republike spoločnosťou Lentimex International s.r.o. Bratislava podľa účtovnej evidencie k 18.8.2003 vo výške 5.799.042,47 USD (resp. v aktuálnej výške zostatku istiny po splatnosti po prerokovaní a schválení na zasadaní vlády SR ku dňu podpísania mandátnej zmluvy) za nasledovných podmienok:
- inkaso 58% z vysporiadania pohľadávky, výška nákladov celkom 42% (39,7% náklady, výška  
  odmeny 2,30%),   
- úhrada inkasa z vysporiadania pohľadávky v lehote do 12 mesiacov od  podpisu Mandátnej 
  zmluvy,
- neodvolateľná banková záruka vystavená UniBankou a.s., Bratislava.